OBAVIJEST O NAČINU OSTVARIVANJA PRAVA NA PRISTUP INFORMACIJAMA

Pravo na pristup informacijama o radu Škole ili ponovnoj uporabi informacija ostvaruje se na način i u postupku propisanom Zakonom o pravu na pristup informacijama („Narodne novine“ br. 25/13. i 85/15.)

Pravo na pristup informacijama ili ponovnu uporabu informacija u komercijalne ili nekomercijalne svrhe, ostvaruje se putem dostavljanja zahtjeva koji se podnosi:

* **pisanim putem na poštansku adresu Škole:**

Medicinska škola Ante Kuzmanića Zadar

Dr. Franje Tuđmana 24/G

23000 Zadar

* **putem elektroničke pošte na sljedeću adresu:**

ante-kuzmanic@medskolazd.hr

* **telefonom na sljedeći broj:**

 023/213-750 (službenik za informiranje)

* **telefaksom na sljedeći broj:**

023 318 797

* **usmenim putem:**

osobno na zapisnik u službenim prostorijama službenika za informiranje svakog radnog dana od 9:00 do 13:00 sati

Pisani zahtjev sadrži: naziv i sjedište tijela javne vlasti kojem se zahtjev podnosi, podatke koji su važni za prepoznavanje tražene informacije, ime i prezime i adresu fizičke osobe podnositelja zahtjeva, tvrtku, odnosno naziv pravne osobe i njezino sjedište.

Obrasci zahtjeva za pristup informaciji, zahtjeva za dopunu ili ispravak informacije i zahtjeva za ponovnu uporabu informacije, mogu se preuzeti u privitku.

Ako je zahtjev podnesen usmeno ili putem telefona, sastavit će se službena bilješka, a ako je podnesen putem elektroničke komunikacije, smatrat će se da je podnesen pisani zahtjev.

Podnositelj zahtjeva nije obvezan navesti razloge zbog kojih traži pristup informacijama.

Sukladno članku 19. Zakona o pravu na pristup informacijama, korisnici prava na pristup informacijama su oslobođeni plaćanja upravnih pristojbi, a dužni su snositi naknadu stvarnih materijalnih troškova i naknadu troškova tražene informacije u skladu s Kriterijima za određivanje visine naknade stvarnih materijalnih troškova i troškova dostave informacije („Narodne novine“ 12/2014. i 15/2014.)

Škola će podnositelju zahtjeva omogućiti pravo na pristup informaciji u zakonskom roku od 15 dana od dana podnošenja urednog zahtjeva. Škola će podnositelju uskratiti pravo na pristup informacijama u slučajevima koji su zakonom propisani kao izuzeci od prava na pristup informacijama.